יונה אטלינגר

יונה אטלינגר (28 במאי 1924 – 24 ביוני 1981) היה קלרניתן שפעל ולימד בישראל, צרפת ובריטניה. אטלינגר נחשב לנגן קלרינט קלאסי בולט בדורו, והוא מאמני הביצוע החשובים שיצאו מישראל. אישיותו המוזיקלית, נגינתו והצליל הייחודי שפיתח, עשיר בהבעה אך חסכני בוויברטו, השפיעו רבות על אמנות נגינת הקלרינט בישראל ובאירופה במחצית השנייה של המאה העשרים. עם תלמידיו של אטלינגר נמנו עשרות קלריניתנים, סולנים ונגני תזמורת מארצות רבות. אטלינגר נולד ב-1924 במינכן שבגרמניה, וב-1933, לאחר עליית הנאצים לשלטון, עלה לארץ ישראל עם משפחתו. המשפחה השתקעה בתל אביב ואטלינגר למד בבית הספר ע"ש א"ד גורדון - בו גם הועסק מאוחר יותר כמורה למוזיקה. בילדותו ניגן בפסנתר ובנערותו עבר לנגן בקלרינט. מורהו הבולט היה הקלרניתן צבי ציפין. את המשך הכשרתו עבר אטלינגר בארצות הברית ובצרפת, שם למד אצל הקלרינטן לואי קהוזאק. מורהו לקומפוזיציה היה המלחין פאול בן-חיים. מ-1947 ועד 1964 שימש כנגן ראשון בתזמורת הפילהרמונית הישראלית, שעימה הופיע פעמים רבות כסולן תחת שרביטם של מנצחים כזובין מהטה, סרג'יו צ'ליבידאקה, פול פאריי ואחרים. בישראל נטל אטלינגר חלק בהקמתם של כמה מההרכבים הקאמריים המובילים, וביניהם רביעיית תל אביב, איתה הופיע והקליט עד מותו. עם רביעיית תל אביב ועם הפסנתרנית פנינה זלצמן, הופיע אטלינגר בפסטיבלי המוזיקה ובמרכזי התרבות המובילים בארצות הברית, דרום אמריקה, אירופה, אוסטרליה והמזרח הרחוק. הוא גם הופיע כמנצח עם התזמורת הקאמרית הישראלית והתזמורת הסימפונית ירושלים. כמה מהמלחינים הישראלים הבולטים בתקופתו חיברו עבורו במיוחד יצירות, ביניהם המלחינים צבי אבני, בן-ציון אורגד, יוסף טל, ומרדכי סתר. ב-1964 עבר אטלינגר לפריז, שם לימד קלרינט ולמד קומפוזיציה וניצוח אצל המלחינה והמנצחת נדיה בולאנז'ה. ב-1966 הצטרף לבית ספר גילדהול למוזיקה ודרמה בלונדון, שם שימש כמנצח התזמורת הסימפונית של בית הספר, וכפרופסור לקלרינט ומוזיקה קאמרית. יונה אטלינגר נפטר בלונדון במפתיע ב-1981, ממחלת לב, בגיל 57. בחייו הופיעו תקליטים של אטלינגר בחברות RCA, Decca ו-'הרמוניה מונדי'. בנוסף הוקלטו קונצרטים רבים של אטלינגר על ידי קול ישראל. מהקלטותיו של אטלינגר ידועה במיוחד ההקלטה של חמישית הקלרינט של ברהמס עם רביעיית תל אביב, שהופיעה בשנות ה-60 בתקליט של חברת Decca, ונחשבת על ידי מבקרים לאחד משיאי הביצוע בהקלטות היצירה. ההקלטה יצאה מחדש בשנות ה-80 על תקליטור בתפוצה מוגבלת של חברת סוני, יחד עם חמישית הקלרינט של מוצרט, גם היא בביצוע עם רביעית תל אביב. BRAHMS, Clarinet Quintet in B minor, Op. 115. Yona Ettlinger (clarinet), Tel Aviv Quartet (Chaim Taub, Menahem Breuer, violins; Daniel Benyamini, viola; Uzi Wiesel, cello). Decca, L'Oiseau-Lyre OLS-R146. Recorded in London, 1962. MOZART, Clarinet Quintet in A, K.581 / Quartet Nº21 in D, K.575. Yona Ettlinger (clarinet), Tel Aviv Quartet (Chaim Taub, Yefim Boyko, violins; Daniel Benyamini, viola; Uzi Wiesel, cello). RCA RL-37003. Recorded in London, 1976. BRAHMS, The Two Sonatas for Clarinet and Piano, Op. 120. Yona Ettlinger (clarinet), Pnina Salzman (piano). RCA FRL1-0131. Recorded in Jerusalem, 1975. MOZART, Clarinet Quintet in A, K.581. BRAHMS, Clarinet Quintet in B minor, Op. 115. Yona Ettlinger (clarinet), Tel Aviv Quartet (the 1962 and 1976 recordings). Sony-Edition 3. Issued 1988 and reprinted 1998, both prints in limited distributions. PNINA SALZMAN Vol. 2, BRAHMS: Trio for Piano, Clarinet and Cello in A minor Op. 114, Sonata for Clarinet and Piano in F minor Op. 120 No. 1, Sonata for Clarinet and Piano in Eb major Op. 120 No. 2. Yona Ettlinger (clarinet), Pnina Salzman (piano), Uzi Wiesel (cello). Recorded live, Jerusalem, 1975. Doremi Records, DHR-7830. PNINA SALZMAN Vol. 6, MOZART: Trio for Clarinet, Viola and Piano in Eb major, K. 498. Yona Ettlinger (clarinet), Daniel Benjamini (viola), Pnina Salzman (piano). Recorded live, Tel Aviv, 1975. Doremi Records, DHR-7870/1 (2 CDs including other pieces by Mozart, Bach, Liszt and De Falla). PNINA SALZMAN Vol. 7, SCHUMANN, Three Romances for Clarinet and Piano Op. 94. BEETHOVEN, Trio for Clarinet, Cello and Piano in Bb major, Op. 11. C.P.E. BACH, 4 Sonatas for Clarinet, Piano and Cello from Wq.92: Allegretto, Allegro, Andante, Allegro di molto. GLINKA, Trio for Clarinet, Cello and Piano in D minor. POULENC, Sonata for Clarinet and Piano (2 versions). RAMEAU-ETTLINGER, Suite for Clarinet and Piano. Yona Ettlinger (clarinet), Pnina Salzman (piano), Uzi Wiesel (cello). Doremi Records, DHR-7883-7 (5 CDs including other pieces by Schumann, Debussy and others). YONA ETTLINGER - CLARINET CONCERTOS: MOZART, Clarinet Concerto in A major, K.622. Carl STAMITZ, Clarinet Concerto No.3 in Eb major. HANDEL-ETTLINGER, Clarinet Concerto in G minor. J. C. BACH-ETTLINGER: Clarinet Concerto in D major. Yona Ettlinger (clarinet), Israel Chamber Orchestra, Gary Bertini – conductor, Israel Radio Orchestra, Mendi Rodan – conductor. Doremi Records, DHR-7859. בנוסף לקריירה כסולן, נגן תזמורת, מנצח ומורה, הוסיף אטלינגר לספרות הקלרינט לא מעט עיבודים חשובים מיצירות הבארוק והקלאסיקה המוקדמת: Bach, Johann Christian and Wolfgang Amadeus Mozart. Concerto in E-flat Major for Clarinet and Strings, arr. Yona Ettlinger. Boosey & Hawkes, London, 1974. Mozart, Wolfgang Amadeus. Four Church Sonatas for Clarinet and Piano, arr. by Yona Ettlinger. Boosey & Hawkes, London, 1978. Mozart, Wolfgang Amadeus. Tema Con Variazioni and Rondo, from Serenade for 13 Wind Instruments (Gran Partita) K.361. Broekmans and Van Poppel, Amsterdam. Rameau, Jean Philippe. Suite, arr. Yona Ettlinger. Boosey & Hawkes, London, 1968. Rossini, Gioacchino, Sonata No. 3, arr. Yona Ettlinger. Boosey & Hawkes, London, 1982. Pre-Classical Encores for Clarinet, Piano and Cello or Bassoon Continuo. A selection of pieces by J.S. Bach, J.C. Bach, Scarlatti, Pergolesi, Rameau, Sammartini, Senaille, Veracini, Fiorillo. arr. by Yona Ettlinger. Edition Peters, New York, 1984. עיבודים נוספים של אטלינגר לקונצ'רטי מאת פרגולזי, הנדל ווראצ'יני מבוצעים על ידי ממשיכיו הרבים של אטלינגר בישראל ובחו"ל, ואולם לא הופיעו בדפוס עד היום. אשף של הכלי ואמן יוצא מגדר הרגיל. — NRC Handelsblad, אמסטרדם אחד מהאמנים הרציניים והמסורים בעולם הקלרינט של היום. — The Clarinet, ארצות הברית הצליל מלא ההבעה שלו יוצא דופן ברגיסטר הנמוך, ויש לו עושר של קרן יער ברגיסטר האמצעי. סולן נדיר בעוצמתו, שנגינתו נשארת תמיד גמישה, לעולם לא חורגת או בלתי-נעימה בעוצמות הגבוהות, ושומרת על מלוא הגוון שלה גם בפיאניסימו החלש ביותר. — Süddeutsche Zeitung, מינכן רכות כובשת וברק של צליל. — Svenska Dagbladet, סטוקהולם רק לעיתים רחוקות נשמע ביצוע כה אלגנטי של חמישית הקלרינט של מוצרט. מנעד הגוונים והפיסוק המושלם של אטלינגר הוא נדיר. — Toronto Star, קנדה רומנטי וכובש לחלוטין – ברהמס כפי שניתן לחלום עליו. — Times of India, בומבי יונה אטלינגר, באתר Discogs (באנגלית) תקליטורים בחברת Doremi יוטיוב: (הקישור אינו פעיל, 27 ביוני 2018)חמישית הקלרינט של מוצרט בביצוע אטלינגר ורביעית תל אביב Trio for Piano, Clarinet and Cello in A minor Op. 114, סרטון באתר יוטיוב (אורך: 4:38) (הקישור אינו פעיל, 27 ביוני 2018)קונצ'רטו של פרגולזי בעיבוד אטלינגר לקלרינט, בביצוע הקלרינטן אלי אבן ואנסמבל סולני תל אביב בניצוח ברק טל. ר. עזריה, מורה ותלמידו, מעריב, 5 בפברואר 1958 (הקישור אינו פעיל, 27 ביוני 2018)Gramophone Archive, July 1972; כמו כן ביקורות של High Fidelity Magazine ו-The Clarinetist Solo Repertoire, Discography.